钦定古今图书集成/方舆汇编/职方典/第1356卷 > 高州府城池考 通志
## 钦定古今图书集成/方舆汇编/职方典/第1356卷 > 高州府城池考 通志

本府。〈茂名县附郭。〉

高州府城池　，唐始筑土城，宋、元因之。明洪武初，千户陈富、张真拓以砖，周六百一十四丈，高一丈四尺。门五，上有楼，东迎阳，南广济，西通川，北北门，小西门。成化初，东、南、北门楼寇毁，小西门塞。知府孔镛、指挥欧磐复建。后指挥李信增四尺，千户潘英创串楼六百。嘉靖初，知府庄科始廓城东，包环邑庠。入城中，周围砌筑子城。十一年，署府事肇郡同知林春泽塞小西门。十三年，佥事黄澄废子城为敌楼二十七所。是年，郡守石简塞旧南门，作新南门，改曰“高明。” 由壕岸西行转南，合旧门通衢。十五年，知府郑䌹辟南街直行稍转而西接通衢，建门曰“履坦。” 二十五年，知府欧阳烈以小西门塞，民以出入为艰，因耆民张仲山等呈，乃复启之，扁曰“高辛。” 嘉靖二十六年，知府欧阳烈重修。是年大水，西南隍岸崩及城西南楼基亦浸塌。冬，知府欧阳烈乃自大西门至旧南门埠头，丛桩实土，填筑隍岸，修整南楼，城赖壮观。万历间，知府熊廷相釆士民议，申请抚按，开旧南门而塞其新门，于小西门外建楼一座，加门一重。三十七年，知府蒋希禹所开塞，又如熊廷相之时，而基址犹存。至四十二年，知府曹志遇将新南门遗址铲去，悉复旧制。天启间，参议苏宇庶以古东门利于离明，新北门伤于龙背，遂复旧东门，塞新东门池，深一丈二尺，阔加八尺，东南北及小西门俱如之，独大西门以长江为壕堑。成化三年，知府孔镛、守备指挥欧磐复濬之，广三尺，深一丈六尺。外州、县

电白县城池　旧城，即古高凉郡土城。元大德八年，郡徙茂名，因甃以石砖，遂为县城。明洪武二十七年，都指挥花茂奏筑神电卫城，委惠州指挥王虎、千户张贞筑为土城。永乐七年，指挥俞林甃以砖，计六百四十步，周围一千一百丈，高一丈二尺，堞高五尺，共高一丈七尺。为东西南北四门，门上各为楼。堞上敌楼四十，角楼四，窝铺三十有二。正统间，毁于《猺寇》。知县吴镠申奏，因旧增筑。然地居山落，寇易侵扰。成化四年，佥事陶鲁奏迁县治于卫左。万历三年，知县王许之以城垣径直，难以制外，乃于城外建敌楼十二座以拒敌，开四孔以通鸟铳。万历七年，知县张希皋以城垣卑矮，难以守御，增高三尺。城面“马路甃为阳桥三尺五寸，取壕土以实之，壕因以深。”

皇清顺治九年，城守游击汪宗弘建了楼，每城一面。

一十二座。十四年，城崩楼圮。知县相斗南重修城垣四脚，易砖以石，东西了楼，另行鼎建。池周围一千一百六十四丈，阔三丈九尺，深一丈七尺。天启间，知县翟拱辰因城坏重修，而壕之深阔因而倍之。

信宜县城池　旧无，止筑土墙，周围一百八十五步。明正统五年，六豪猺乱，副使贺敬、都指挥张演筑砌砖城，周围二百五十五丈，高一丈八尺。天顺三年，刱串楼五百四十有八。正德五年，千户丁川于城外筑子城。嘉靖间，佥事黄澄设敌楼一十三所。后知县陶弼、周梦斗、周世臣相继增修，池濬深一丈三尺。

皇清顺治十三年，知县徐鸣佩、城守管登魁修复。北

门城楼窝铺砌以砖石

化州城池　，宋绍兴三十一年创，甃以砖石，北际江，东、西、南各环以池，门四，东曰开泰，西曰罗山，南曰南薰，俱通陆路。北曰临江、通水，各有楼。元末年崩坏，广西流贼犯境。明正统十三年，知州“邓敏奏增砌砖城，周围八百七十丈，高一丈六尺，又沿城开筑壕堑。成化四年，按察佥事陈贵、知府孔镛、同守备指挥董翔复” 增高之。十年，又改砌入内，止开二门：东曰“宾阳” ，南曰“南薰门” ，各建楼、窝、铺三十，敌楼、角楼各四，清风楼一。嘉靖间，州同知周光礼筑南门月城。四十四年，岭

东参议，谪于化，复更新之，筑东门月城。万历二十六年，城坏壕淤。知州沈某修葺，周五百五十七丈，高一丈九尺。

皇清知州丘宗文重建东南门楼二座，池深六尺阔。

丈八尺

吴川县城池　，明洪武二十七年，都指挥花茂具奏，“钦差永定侯经画，命千户徐本督筑土城。永乐元年，千户李忠甃以砖石，周五百八十丈，高一丈八尺。为门四，东曰镇海，西曰通川，南曰永和，北曰朝天。门上有楼，窝铺一十有六，了楼四，大小水关五。周围五百八十丈，高一丈八尺。至崇祯初，四楼毁坏。十年，知县童” 兆登重修，又于女墙垛子下加砖堆，堆上加板，永为城守。池深一丈五尺，广如深数。城滨于海，浮沙飞壅，不开壕堑。成化三年，佥事陶鲁遣俞鉴督凿之，有陈献章《记》。

石城县城池　，旧无城池。明洪武二年，县丞倪望筑土墙。正统五年，通判马文饶甃以砖石，周五百三十七丈，高二丈一尺，厚半之。辟门三：东曰“望恩” ，西曰“镇彝” ，南曰威武。门上建楼角楼三，敌楼倍之，窝铺又倍之，中军窝铺一。隆庆六年，寇燹城圮，知县韦俊民修之，增高三尺。万历三十三年，又于原增处随设羊桥、女桥、垛子敌楼。崇祯十三年，三门增修瓮城，城下壕堑深数尺而广一丈，惟北岭无壕。

皇清顺治十三年，增高一尺五寸，易以平头，重建二

《大铳台》，“于东西之北隅，开深壕堑，并凿复岭，池深一丈五尺，广加深一丈。”